ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ જમ્મુ અને કાશ્મીરને 100% J&K UT ગામડાઓ ODF પ્લસનો દરજ્જો પ્રાપ્ત કરવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ સ્વચ્છ ભારત મિશન  તબક્કા-II હેઠળ 'મોડલ' શ્રેણીમાં 100% J&K UT ગામડાઓ માટે ODF પ્લસનો દરજ્જો પ્રાપ્ત કરવા બદલ જમ્મુ અને કાશ્મીરની પ્રશંસા કરી છે.
પ્રધાનમંત્રી મોદીએ X પર પોસ્ટ કર્યું:
"પ્રશંસનીય પ્રયાસ, જેના માટે હું જમ્મુ અને કાશ્મીરના લોકોને અભિનંદન આપું છું. સ્વચ્છ અને સ્વસ્થ ભારત તરફની અમારી યાત્રામાં આ એક સ્મારક પગલું છે."
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
અમદાવાદમાં આવકવેરા વિભાગના દરોડા
આવકવેરા વિભાગે અમદાવાદ સ્થિત એક ગ્રૂપ પર તા. 8-9-2021ના રોજ સર્ચ પ્રક્રિયા શરૂ કરી હતી અને સાથે જપ્તીનું અભિયાન હાથ ધર્યુ હતું. આ ગ્રૂપ ગુજરાતના મુખ્ય વ્યાપારી જૂથોમાંનું એક છે. જે મુખ્ય રીતે મીડિયા અને રિયલ એસ્ટેટ ક્ષેત્રોમાં કાર્યરત છે. સમૂહની મીડિયા શાખામાં ઈલેક્ટ્રોનિક્સ, ડિજિટલ અને સાથે જ પ્રિન્ટ મીડિયા સામેલ છે જ્યારે રિયલ એસ્ટેટ શાખામાં અફોર્ડેબલ આવાસ યોજનાઓ અને શહેરી નાગરિક બુનિયાદી માળખા સામેલ છે. આવકવેરા વિભાગના આ ઓપરેશનમાં 20થી વધુ પરિસરોને સામેલ કરવામાં આવ્યા હતા.
આ સર્ચ ઓપરેશન દરમિયાન, મોટી સંખ્યામાં વાંધાજનક દસ્તાવેજો, લૂઝ શીટ્સ, ડિજિટલ પુરાવાઓ વગેરે હાથ લાગ્યાહતા જેમાં અનેક નાણાકીય વર્ષોમાં ગ્રૂપે મોટાપાયે બીનહિસાબી રોકડ પ્રાપ્તિનો ખ્યાલ આવ્યો છે જેમાં ટ્રાન્સફરેબલ ડેવલપમેન્ટ રાઈટ  પ્રમાણપત્રોના વેચાણ પર રૂ. 500 કરોડની બીનહિસાબી રોકડ પ્રાપ્ત થઈ હોવાનો ખ્યાલ આવ્યો છે. જ્યારે રિયલ એસ્ટેટ પ્રોજેક્ટ્સ અને જમીનોના સોદાઓમાં રૂ. 350 કરોડની લેવડદેવડના પુરાવા મળ્યા છે. જેને સંબંધિત દસ્તાવેજો પણ પ્રાપ્ત થયા છે. આ ઉપરાંત બીનહિસાબી રોકડ આધારિત લોન અને વ્યાજની ચૂકવણી/રિપેમેન્ટ્સના રૂ. 150 કરોડની રકમના પુરાવા પણ હાથ લાગ્યા હતા.
અત્યાર સુધી્માં 1 કરોડથી વધુની રોકડ તથા રૂ. 2.70 કરોડની કિંમતની જ્વેલરી પણ વિવિધ પરિસરોમાંથી જપ્ત કરવામાં આવેલ છે. જ્યારે છેલ્લા વર્ષોમાં પ્રાપ્ત કરાયેલ અને અનેક નકલી વ્યક્તિઓ અને સહકારી આવાસ સમિતિઓનાં નામ પર રાખવામાં આવેલી ગ્રૂપની સંપત્તિઓને લગતા મોટી સંખ્યામાં મૂળ દસ્તાવેજો પણ મળી આવ્યા હતા.
બધુ મળીને, આવકવેરા વિભાગના સર્ચ અને સિઝર ઓપરેશનના પરિણામે રૂ. 1000થ કરોડથી વધુની બીનહિસાબી લેવડદેવડની જાણકારી મળી છે, જે લેવડદેવડ વિવિધ એસેસમેન્ટ વર્ષો દરમિયાન થયેલી જોવા મળી છે. આ ઉપરાંત સર્ચ ઓપરેશનમાં 14 લોકર પણ મળ્યા છે જેને નિયંત્રણના આદેશ અંતર્ગત રાખવામાં આવ્યા છે.
સર્ચ ઓપરેશન હજુ જારી છે અને આગળની તપાસ ચાલી રહી છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 224
પ્રધાનમંત્રીનું કાર્યાલય
પ્રધાનમંત્રીએ કાદરી ગોપાલનાથના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ આજે કર્ણાટક સંગીતના વરિષ્ઠ સંગીતકાર શ્રી કાદરી ગોપાલનાથના નિધન પર શોક વ્યક્ત કર્યો હતો. એમણે કહ્યું, “અદ્વિતીય કાદરી ગોપાલનાથ ઉત્કૃષ્ટતાના પ્રતીક હતા. પોતાની અનન્ય લગન અને પ્રતિભાના બળથી એમણે કર્ણાટક સંગીતમાં મહત્વપૂર્ણ યોગદાન આપ્યું હતું. એમનું સંગીત બધા મહાદ્વિપોમાં લોકપ્રિય હતું. એમના નિધનથી અપાર દુઃખ થયું છે. એમના પરિવારજનો અને પ્રશંસકો સાથે મારી સંવેદના વ્યક્ત કરું છું.”
RP
(Visitor Counter : 116
પ્રધાનમંત્રીનું કાર્યાલય
પ્રધાનમંત્રીએ ‘વિક્રાંત’ના પ્રથમવાર સમુદ્રી પરીક્ષણ માટે ભારતીય નેવી અને કોચિન શિપયાર્ડ લિમિટેડને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ સ્વદેશી વિમાનવાહક જહાજ ‘વિક્રાંત’ના પ્રથમ સમુદ્રી પરીક્ષણ માટે ભારતીય નેવી અને કોચિન શિપયાર્ડને અભિનંદન આપ્યા હતા. પ્રધાનમંત્રીએ એમ પણ કહ્યું કે આ મેઈક ઈન ઈન્ડિયનું સુંદર ઉદાહરણ છે.
પ્રધાનમંત્રીએ એક ટ્વીટમાં કહ્યું, “સ્વદેશી વિમાનવાહક જહાજ ‘વિક્રાંત’ની ડિઝાઈન ભારતીય નેવીની ડિઝાઈન ટીમ દ્વારા તૈયાર થઈ અને તેનું નિર્માણ @cslcochin દ્વારા થયું, હવે તે પ્રથમવાર સમુદ્રી પરીક્ષણ માટે રવાના થયું. @makeinindiaનું આ એક સુંદર ઉદાહરણ છે. @indiannavy અને @cslcochinને આ ઐતિહાસિક સિમાચિહ્ન પ્રસંગે અભિનંદન.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 84.70 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 4.75 કરોડથી વધુ ડોઝ ઉપલબ્ધ છે અને હજુ 42.83 લાખથી વધુ ડોઝ આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
84,70,41,325
|
|
આપવાના બાકી
|
|
42,83,200
|
|
બાકી ઉપલબ્ધ
|
|
4,75,43,650
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 84.70 કરોડ  થી વધુ રસી પૂરી પાડી છે અને હજુ 42.83 લાખથી  વધુ ડોઝ આપવાના બાકી છે
હાલમાં, કોવિડ-19 રસીના 4.75 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 188
સંરક્ષણ મંત્રાલય
કોવિડ-19 સામેની લડતમાં એનસીસીના આશરે 2000 કેડેટ્સને રોજગાર મળ્યા અને 50,000થી વધુ કેડેટ્સ સ્વયંસેવક તરીકે તૈનાત
નેશનલ કેડેટ કોર્પ્સ ના સ્વયંસેવક કેડેટ્સ  ‘એક્સરસાઈઝ એનસીસી યોગદાન’ અભિયાન હેઠળ કોરોનાવાયરસ  મહામારી સામેની લડતમાં પહેલી એપ્રિલ, 2020ના રોજથી નાગરિક, સંરક્ષણ અને પોલિસ અધિકારીઓ સાથે ખભે ખભા મિલાવીને નાગરિક વહીવટીતંત્રને મદદ કરી રહ્યા છે. દેશનાં 12 રાજ્યો અને કેન્દ્ર શાસિત પ્રદેશોમાં આશરે 2,000 જેટલા કેડેટ્સને રોજગાર અપાયાં છે, જેમાં મહત્તમ 306 કેડેટ્સ તામિલનાડુમાં વિવિધ ફરજો નિભાવી રહ્યા છે. આ સંખ્યા દિવસે દિવસે વધી રહી છે.
રાષ્ટ્રવ્યાપી લોકડાઉનને કારણે વધુને વધુ રાજ્યો વિવિધ કાર્યો માટે એનસીસીના કેડેટ્સની મદદ માગી રહ્યા છે. એનસીસીના મુખ્ય મથકોના મહાનિદેશક આ કાર્યોમાં સેવા આપી શકે તેવા સ્વયંસેવક કેડેટ્સની સંખ્યા પર દેખરેખ રાખી રહ્યા છે.અત્યાર સુધીમાં ‘એક્સરસાઈઝ એનસીસી યોગદાન’ હેઠળ આશરે 50,000થી વધુ કેડેટ્સે સ્વૈચ્છિક સેવા આપી છે.
18 વર્ષથી વધુ વયના એનસીસી કેડેટ્સ સ્વયંસેવકો અને સિનિયર ડિવિઝન  અને સિનિયર વિંગ  આ ફરજો માટે રોજગાર મેળવી રહ્યા છે. કેડેટ્સ સંકટના આ સમયે સ્વેચ્છાએ યોગદાન આપી રહ્યા છે. કેડેટ્સને કાર્ય સોંપાય તે પહેલાં તેમને તાલીમ અપાય અને યોગ્ય રીતે માહિતગાર કરાય તે સુનિશ્ચિત કરાય છે.
રાજ્યનું વહીવટીતંત્ર એ સુનિશ્ચિત કરે ચે કે તમામ કેડેટ્સને તેમની કાર્યસોંપણી દરમિયાન માસ્ક, હાથના મોજા, વગેરે જેવાં સુરક્ષાનાં યોગ્ય સાધનો આપવામાં આવે. કેડેટ્સ અધિકારીઓ, જુનિયર કમિશન્ડ ઓફિસર્સ, પીઆઈ સ્ટાફ અને એનસીસીના એએનઓની દેખરેખ હેઠળ કાર્યરત છે. જે-તે રાજ્યની સરકાર દ્વારા જે વિસ્તારો સીલ કરાયેલાં છે અથવા હોટસ્પોટ તરીકે નિર્ધારિત કરાયાં છે, તેમાં તેમને કાર્ય સોંપાતાં નથી.
કેડેટ્સને ટ્રાફિક વ્યવસ્થાપન, સપ્લાય ચેઇનનું વ્યવસ્થાપન, ખાદ્ય ચીજો બનાવવી અને તેને પેક કરવી, ખોરાક અને આવશ્યક ચીજવસ્તુઓનું વિતરણ, હરોળના વ્યવસ્થાપન, સોશિયલ ડિસ્ટન્સિંગનું પાલન કરાવવું, કન્ટ્રોલ સેન્ટર્સ અને સીસીટીવી કન્ટ્રોલ રૂમ્સમાં ફરજ નિભાવવી વગેરે જેવા વિવિધ કાર્યો સોંપાય છે. આ ઉપરાંત, એનસીસી કેડેટ્સ લોકોને ટ્વિટર, ઈન્સ્ટાગ્રામ અને વોટ્સએપ જેવાં સોશિયલ મીડિયા પ્લેટફોર્મ્સ ઉપર સંદેશા મોકલીને સંવેદનશીલ બનાવે છે.
દેશને જ્યારે ખરેખર મદદની જરૂર છે, ત્યારે એનસીસી ફરી એકવાર સંપૂર્ણ, મજબૂત ટેકો આપી રહી છે. આજે એનસીસીના 14 લાખ અડગ સ્વયંસેવકો છે, જે દેશભરમાં પહોંચ ધરાવે છે. 29 રાજ્યો અને નવ કેન્દ્ર શાસિત પ્રદેશોમાં તેમનાં 17 નિયામકો છે. આ નિયામકો વધુ 99 જૂથો અને 826 એકમોમાં વિભાજિત છે, જેનાથી તમામ રાજ્યોમાં જિલ્લા વહીવટીતંત્રને કેડેટ્સની ઉપલબ્ધિ સુનિશ્ચિત બને છે. વિવિધ જિલ્લા મુખ્યાલયોમાં એનસીસી કેડેટ્સને લોજિસ્ટિક્સ અને સપ્લાય ચેઇનના વ્યવસ્થાપનની ફરજો સોંપવાની સૂચનાઓ અપાઈ હોવાથી જિલ્લા પ્રશાસન એનસીસીના નિયામકોને મદદ માટેનો વિનંતી પત્ર મોકલી તેમની સહાય માગી રહ્યા છે.
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 72.01 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 5.75 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
72,01,73,325
|
|
આપવાના બાકી
|
|
85,63,780
|
|
બાકી ઉપલબ્ધ
|
|
5,75,43,795
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 72.01 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 5.75 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
(Visitor Counter : 172
પ્રધાનમંત્રીનું કાર્યાલય
પ્રધાનમંત્રીએ સ્વાતંત્ર્ય સેનાની ચંદ્રશેખર આઝાદને તેમની જયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ સ્વાતંત્ર્ય સેનાની ચંદ્રશેખર આઝાદને તેમની જયંતી પર શ્રદ્ધાંજલિ આપી છે.
એક ટ્વીટમાં, પ્રધાનમંત્રીએ કહ્યું;
દેશના મહાન સપૂત ચંદ્રશેખર આઝાદને તેમની જન્મજયંતી પર લાખ લાખ વંદન. માતૃભૂમિની રક્ષા માટે તેમના બલિદાનની ગાથા દેશવાસીઓને હંમેશા પ્રેરણા આપતી રહેશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
ભારતના રાષ્ટ્રપતિ આજે રાષ્ટ્રપતિ ભવન ખાતે આયોજિત સિવિલ ઇન્વેસ્ટિચર સમારોહ-1માં વર્ષ 2022 માટે પદ્મ વિભૂષણ, પદ્મ ભૂષણ અને પદ્મ શ્રી પુરસ્કારો એનાયત કરશે
ભારતના રાષ્ટ્રપતિ, શ્રી રામ નાથ કોવિંદ આજે રાષ્ટ્રપતિ ભવનમાં આયોજિત સિવિલ ઇન્વેસ્ટિચર સમારોહ-1માં વર્ષ 2022 માટે બે પદ્મ વિભૂષણ, આઠ પદ્મ ભૂષણ અને 54 પદ્મશ્રી પુરસ્કારો એનાયત કરશે. આજના ઇન્વેસ્ટિચર સમારોહમાં અગ્રણી પુરસ્કારોમાં પદ્મ વિભૂષણ પ્રાપ્તકર્તાઓ હશે; શ્રી રાધે શ્યામ અને જનરલ બિપિન રાવત . શ્રી ગુલામ નબી આઝાદ, શ્રીમતી ગુરમીત બાવા , શ્રી એન. ચંદ્રશેખરન, શ્રી દેવેન્દ્ર ઝાઝરિયા, શ્રી રશીદ ખાન, શ્રી રાજીવ મેહર્ષિ, ડૉ. સાયરસ પૂનાવાલા અને શ્રી સચ્ચિદાનંદ સ્વામી જેમને પદ્મ ભૂષણ પુરસ્કાર પ્રાપ્ત થશે. સિવિલ ઇન્વેસ્ટિચર સેરેમની -II 28 માર્ચે યોજાવાની છે.
પદ્મ વિભૂષણ, પદ્મ ભૂષણ અને પદ્મ શ્રી એમ ત્રણ કેટેગરીમાં એવોર્ડ એનાયત કરવામાં આવે છે. આ પુરસ્કારો કલા, સામાજિક કાર્ય, જાહેર બાબતો, વિજ્ઞાન અને એન્જિનિયરિંગ, વેપાર અને ઉદ્યોગ, દવા, સાહિત્ય અને શિક્ષણ, રમતગમત, નાગરિક સેવા વગેરે જેવી પ્રવૃત્તિઓના વિવિધ વિદ્યાશાખા/ક્ષેત્રોમાં આપવામાં આવે છે. 'પદ્મ વિભૂષણ' અપવાદરૂપ અને વિશિષ્ટ સેવા માટે એનાયત કરવામાં આવે છે. ઉચ્ચ કક્ષાની વિશિષ્ટ સેવા માટે ‘પદ્મ ભૂષણ’ અને કોઈપણ ક્ષેત્રમાં વિશિષ્ટ સેવા માટે ‘પદ્મશ્રી’ અપાય છે. દર વર્ષે ગણતંત્ર દિવસના અવસર પર પુરસ્કારોની જાહેરાત કરવામાં આવે છે.
રાષ્ટ્રપતિ ભવન ખાતે યોજાતા ઔપચારિક સમારોહમાં ભારતના રાષ્ટ્રપતિ દ્વારા એવોર્ડ એનાયત કરવામાં આવે છે. આ વર્ષે કુલ 128 પદ્મ પુરસ્કારો એનાયત કરવામાં આવી રહ્યા છે, જેમાં બે ડ્યૂઓ કેસનો સમાવેશ થાય છે . પુરસ્કારોની યાદીમાં ચાર પદ્મ વિભૂષણ, 17 પદ્મ ભૂષણ અને 107 પદ્મશ્રી પુરસ્કારોનો સમાવેશ થાય છે. પુરસ્કાર મેળવનારાઓમાં 34 મહિલાઓ છે અને યાદીમાં વિદેશી/NRI/PIO/OCIની શ્રેણીમાંથી 10 વ્યક્તિઓ અને 13 મરણોત્તર પુરસ્કારોનો પણ સમાવેશ થાય છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ હરદીપ પુરીનો લેખ શેર કર્યો
પ્રધાનમંત્રી શ્રી નરેન્દ્ર મોદીએ કેન્દ્રીય મંત્રી શ્રી હરદીપ પુરીએ લખેલ એક લેખ શેર કર્યો છે.
પ્રધાનમંત્રી કાર્યાલયે ટ્વીટ કર્યું:
કેન્દ્રીય મંત્રી @HardeepSPuri સ્પષ્ટ કરે છે કે કેવી રીતે પરંપરાગત ઇંધણ સાથે નવીનીકરણીય ઊર્જા એ અમૃત કાળમાં ભારતની ઊર્જા સુરક્ષાની ચાવી છે... વાંચો!
YP/GP/JD
(
નાણા મંત્રાલય
પાન-આધાર લિંક કરવાની છેલ્લી તારીખ લંબાવવામાં આવી
કરદાતાઓને થોડો વધુ સમય આપવા માટે, PAN અને આધારને લિંક કરવાની તારીખ 30મી જૂન, 2023 સુધી લંબાવવામાં આવી છે, જેના દ્વારા વ્યક્તિઓ કોઈ અસરનો સામનો કર્યા વિના આધાર-PAN લિંક કરવા માટે નિર્ધારિત સત્તાધિકારીને તેમના આધારની જાણ કરી શકે છે. આ અંગેની સૂચના અલગથી જારી કરવામાં આવી રહી છે.
આવકવેરા અધિનિયમ, 1961 ની જોગવાઈઓ હેઠળ દરેક વ્યક્તિ કે જેને 1લી જુલાઈ, 2017ના રોજ PAN ફાળવવામાં આવ્યો છે અને તે આધાર નંબર મેળવવા માટે પાત્ર છે, તેણે તેના આધારની જાણ નિયત સત્તાધિકારીને કરવી જરૂરી છે. અથવા 31મી માર્ચ, 2023 પહેલાં, નિર્ધારિત ફીની ચુકવણી પર. આમ કરવામાં નિષ્ફળતા અધિનિયમ હેઠળ 1લી એપ્રિલ, 2023થી ચોક્કસ પરિણામોને આકર્ષિત કરશે.. PAN અને આધારને લિંક કરવાના હેતુસર નિર્ધારિત સત્તાધિકારીને આધારની જાણ કરવાની તારીખ હવે લંબાવીને 30મી જૂન, 2023 કરવામાં આવી છે.
1લી જુલાઇ, 2023થી, જે કરદાતાઓ તેમના આધારની જાણ કરવામાં નિષ્ફળ ગયા હોય તેમના PAN, જરૂરીયાત મુજબ, નિષ્ક્રિય થઈ જશે અને PAN નિષ્ક્રિય રહે તે સમયગાળા દરમિયાન તેના પરિણામો નીચે મુજબ હશે:
- આવા PAN સામે કોઈ રિફંડ કરવામાં આવશે નહીં;
- જે સમયગાળા દરમિયાન PAN નિષ્ક્રિય રહે છે તે સમયગાળા માટે આવા રિફંડ પર વ્યાજ ચૂકવવાપાત્ર રહેશે નહીં; અને
- TDS અને TCS અધિનિયમમાં જોગવાઈ કર્યા મુજબ, ઊંચા દરે કપાત/એકત્ર કરવામાં આવશે.
રૂ. 1,000ની ફીની ચુકવણી કર્યા પછી નિયત સત્તાધિકારીને આધારની જાણ કર્યા પછી, PANને 30 દિવસમાં ફરીથી કાર્યરત કરી શકાય છે.
જે વ્યક્તિઓને પાન-આધાર લિંકિંગમાંથી મુક્તિ આપવામાં આવી છે તેઓ ઉપર જણાવેલ પરિણામો માટે જવાબદાર રહેશે નહીં. આ કેટેગરીમાં ઉલ્લેખિત રાજ્યોમાં રહેતા લોકો, અધિનિયમ મુજબ બિન-નિવાસી, ભારતનો નાગરિક ન હોય તેવી વ્યક્તિ અથવા પાછલા વર્ષ દરમિયાન કોઈપણ સમયે એંસી વર્ષ કે તેથી વધુ વયની વ્યક્તિઓનો સમાવેશ થાય છે.
એવું કહેવાય છે કે અત્યાર સુધીમાં 51 કરોડથી વધુ PAN ને આધાર સાથે લિંક કરવામાં આવ્યા છે. નીચેની લિંક https://eportal.incometax.gov.in/iec/foservices/#/pre-login/bl-link-aadhaar પર જઈને PAN ને આધાર સાથે લિંક કરી શકાય છે.
GP/JD
(Visitor Counter : 766
સંરક્ષણ મંત્રાલય
સન્માન અને પુરસ્કારો: સ્વતંત્રતા દિવસ, 2021
સ્વતંત્રતા દિવસ, 2021 ના પ્રસંગે સેનાના સૈનિકોને નીચે આપેલા વીરતા પુરસ્કારો આપવામાં આવ્યા છે:-
|
|
ક્રમાંક
|
|
પુરસ્કાર
|
|
સંખ્યા
|
|
ટિપ્પણી
|
|
1.
|
|
શૌર્ય ચક્ર
|
|
06
|
|
પ્રસંશાત્મક ઉલ્લેખ સંલગ્ન
|
|
2.
|
|
બાર ટુ સેના મેડલ 
|
|
04
|
|
-
|
|
3.
|
|
સેના પદક 
|
|
116
|
|
15 મરણોપરાંત સહીત
|
|
4.
|
|
મેન્શન-ઈન-ડીસ્પેચજ
|
|
28
|
|
3 મરણોપરાંત સહીત
ફાઇલ જોડાયેલ:-  વીરતા પુરસ્કાર વિજેતાઓની યાદી 2021
https://static.pib.gov.in/WriteReadData/specificdocs/documents/2021/aug/doc202181441.pdf
 શૌર્ય ચક્ર પુરસ્કાર વિજેતાઓનો પ્રશંસાત્મક ઉલ્લેખ 2021
https://static.pib.gov.in/WriteReadData/specificdocs/documents/2021/aug/doc202181431.pdf
SD/GP/BT
(Visitor Counter : 288
મંત્રીમંડળ
આત્મનિર્ભર ભારત રોજગાર યોજના  હેઠળ નોંધણીની છેલ્લી તા.30 જૂન, 2021થી તા.31 માર્ચ 2022 સુધી લંબાવવા માટે કેબિનેટની મંજૂરી
પ્રધાનમંત્રી નરેન્દ્ર મોદીના અધ્યક્ષસ્થાને મળેલી કેબિનેટની બેઠકમાં આત્મનિર્ભર ભારત રોજગાર યોજના નો લાભ મેળવવા માટે રજિસ્ટ્રેશનની છેલ્લી તારીખ વધુ 9 મહિના એટલે કે તા.30 જૂન, 2021 થી તા.31 માર્ચ, 2022 સુધી લંબાવવાની બાબતને મંજૂરી આપવામાં આવી છે. આ વિસ્તરણને પરિણામ તરીકે અગાઉના 58.5 લાખના અંદાજ સામે, 71.8 લાખ લોકો માટે ઔપચારિક ક્ષેત્રમાં રોજગારનું નિર્માણ થશે એવી અપેક્ષા રાખવામાં આવે છે. તા.18-06-2021ની સ્થિતિ મુજબ 21.42 લાખ લાભાર્થીઓને 79,577 એકમોમાં એબીઆરવાય હેઠળ રૂ.902 કરોડની રકમનો લાભ આપવામાં આવ્યો છે.
આ યોજના હેઠળ રજીસ્ટ્રેશન માટે લંબાવેલા સૂચિત સમય સહિત એટલે કે તા.31-03-2022 સુધીના નોંધણીના ગાળામાં થનારો અંદાજીત ખર્ચ રૂ.22,098 કરોડ થશે.
વિવિધ ક્ષેત્રો/ ઉદ્યોગોના માલિકો ઉપરનો નાણાંકિય બોજ ઘટાડવા અને તે વધુ કામદારોને નોકરીમાં રાખે તે માટે પ્રોત્સાહિત કરવા માટે આ યોજનાનો અમલ એમ્પલોઈઝ પ્રોવિડંડ ફંડ ઓર્ગેનાઈઝેશન  મારફતે કરવામાં આવશે.
જો એકમમાં નવા કર્મચારીઓ અથવા તો જેમણે તા.01-03-2020થી તા.30-09-2020 સુધીમાં નોકરી ગૂમાવી છે તેવા કર્મચારીઓનો સમાવેશ કરવામાં આવશે તો એબીઆરવાય હેઠળ ઈપીએફઓ સાથે નોંધવામાં આવેલા એકમો અને માસિક રૂ.15,000થી ઓછું વેતન મેળવતા તેમના નવા કર્મચારીઓને લાભ થશે.
ઈપીએફઓ હેઠળ નોંધાયેલા એકમોની સંખ્યાને આધારે એબીઆરવાય હેઠળ ભારત સરકાર, બે વર્ષના ગાળા માટે માલિકો અને કર્મચારીઓનો હિસ્સો  અથવા તો માલિકનો હિસ્સો  ભોગવશે. આ યોજના અંગેની વિસ્તૃત માર્ગરેખાઓ શ્રમ અને રોજગાર મંત્રાલય તથા ઈપીએફઓની વેબસાઈટ ઉપર જોઈ શકાશે.
આત્મનિર્ભર ભારત રોજગાર યોજના, આત્મનિર્ભર ભારત 3.0 પેકેજ હેઠળ અર્થતંત્રને વેગ આપવા માટે અને ઔપચારિક ક્ષેત્રમાં કોવિડ પછીના રિકવરીના તબક્કામાં ઔપચારિક ક્ષેત્રમાં રોજગાર નિર્માણ વધારવા માટે એબીઆરવાય યોજના જાહેર કરવામાં આવી છે. આ યોજનાના કારણે કોવિડ-19 મહામારીનો દેશના અર્થતંત્ર ઉપર પડનારો બોજો ઓછો થશે અને ઓછુ વેતન ધરાવતા કામદારોને થનારી હાડમારીની સ્થિતિમાં સુધારો થશે અને માલિકોને એકમો ફરીથી શરૂ કરવા માટે પ્રોત્સાહન પૂરૂ પાડી બિઝનેસની પ્રવૃત્તિઓ વધારવા માટે પ્રોત્સાહન મળશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 199.98 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 25,59,840 ડોઝ આપવામાં આવ્યો
ભારતમાં સક્રિય કેસનું ભારણ 1,43,449 થયું
સક્રિય કેસનું ભારણ હાલમાં 0.33% છે
સાજા થવાનો દર હાલમાં 98.47% નોંધાયો
છેલ્લા 24 કલાકમાં 17,790 દર્દીઓ સાજા થયા, કુલ વધીને 4,30,81,441 દર્દીઓ સાજા થયા
છેલ્લા 24 કલાકમાં ભારતમાં 20,528 નવા કેસ નોંધાયા
દૈનિક પોઝિટિવીટી દર 5.23% પહોંચ્યો
સાપ્તાહિક પોઝિટિવીટી દર હાલમાં 4.55% છે
કુલ 86.94 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,92,569 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 117
પ્રધાનમંત્રીનું કાર્યાલય
પ્રધાનમંત્રીએ WHO ગ્લોબલ સેન્ટર ફોર ટ્રેડિશનલ મેડિસિનનું સ્વાગત કર્યું કારણ કે આયુષ મંત્રાલયે WHO સાથે યજમાન દેશ કરાર પર હસ્તાક્ષર કર્યા
પ્રધાનમંત્રી શ્રી નરેન્દ્ર મોદીએ WHO ગ્લોબલ સેન્ટર ફોર ટ્રેડિશનલ મેડિસિનનું ગૃહ બનવા પર ભારતની ખુશી વ્યક્ત કરી છે. તેમણે આશા વ્યક્ત કરી કે કેન્દ્ર એક સ્વસ્થ ગ્રહ બનાવવા અને વૈશ્વિક સ્વાસ્થ્ય માટે આપણી સમૃદ્ધ પરંપરાગત પ્રથાઓનો લાભ ઉઠાવવા માટે યોગદાન આપશે.
આયુષ મંત્રાલય અને WHOએ કેન્દ્ર માટે યજમાન દેશ કરાર પર હસ્તાક્ષર કર્યા છે.
આયુષ મંત્રાલય અને WHOના ટ્વીટનો જવાબ આપતા પ્રધાનમંત્રીએ કહ્યું.
"ભારતને અત્યાધુનિક @WHO ગ્લોબલ સેન્ટર ફોર ટ્રેડિશનલ મેડિસિનનું ગૃહ હોવાનું ગૌરવ છે. આ કેન્દ્ર એક સ્વસ્થ ગ્રહ બનાવવા અને વૈશ્વિક સ્વાસ્થ્ય માટે આપણી સમૃદ્ધ પરંપરાગત પદ્ધતિઓનો લાભ ઉઠાવવા માટે યોગદાન આપશે."
"ભારતની પરંપરાગત દવાઓ અને વેલનેસ પ્રેક્ટિસ વૈશ્વિક સ્તરે ખૂબ જ લોકપ્રિય છે. આ @WHO સેન્ટર આપણા સમાજમાં સુખાકારી વધારવામાં ઘણું આગળ વધશે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પંડિત રાજન મિશ્રાના નિધન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પંડિત રાજન મિશ્રાના નિધન અંગે શોક વ્યક્ત કર્યો હતો.
શ્રી મોદીએ એક ટ્વીટમાં કહ્યું કે શાસ્ત્રીય સંગીતની દુનિયામાં પોતાની અમીટ છાપ છોડનારા પંડિત રાજન મિશ્રા જીના નિધનથી અત્યંત દુઃખ અનુભવું છું.બનારસ ઘરાના સાથે સંકળાયેલા મિશ્રા જીની વિદાય કલા અને સંગીત જગત માટે એક ભરપાઈ ન કરી શકાય એવું નુકસાન છે. પ્રધાનંમંત્રીએ દુઃખની આ પળે તેમના પરિવારજનો અને પ્રશંસકો પ્રત્યે પોતાની સંવેદના વ્યક્ત કરી હતી.
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ 2023 વિશ્વ તીરંદાજી યુવા ચેમ્પિયનશિપમાં 11 મેડલ જીતવા બદલ ભારતના જુનિયર અને કેડેટ તીરંદાજોને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ 2023ની વિશ્વ તીરંદાજી યુવા ચેમ્પિયનશિપમાં 11 મેડલ જીતવા બદલ ભારતના જુનિયર અને કેડેટ તીરંદાજોને અભિનંદન પાઠવ્યા છે.
કેન્દ્રીય યુવા બાબતો અને રમતગમત મંત્રી શ્રી અનુરાગ સિંહ ઠાકુરના ટ્વીટને રીટ્વીટ કરતા પ્રધાનમંત્રીએ ટ્વીટ કર્યું:
“2023 વર્લ્ડ તીરંદાજી યુવા ચેમ્પિયનશિપમાં ઉત્કૃષ્ટ દેખાવ કરવા બદલ અમારા તીરંદાજો પર ગર્વ છે. તેમની સિદ્ધિઓ ભારતમાં તીરંદાજીના ભાવિ માટે સારી નિશાની છે અને આવનારા ઘણા તીરંદાજોને પ્રોત્સાહિત કરશે.”
YP/GP/JD
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 130.39 કરોડ લોકોને રસી આપવામાં આવી
- ભારતમાં સક્રિય કેસનું ભારણ તાજેતરમાં 94,742
- સક્રિય કેસ કુલ કેસનાં 1% કરતા ઓછા છે, હાલમાં 0.27% છે, માર્ચ 2020 પછી સૌથી ઓછા
- સાજા થવાનો દર હાલમાં 98.36% નોંધાયો, માર્ચ 2020થી સૌથી વધુ
- છેલ્લા 24 કલાકમાં 8,251 દર્દીઓ સાજા થયા, કુલ વધીને 3,40,97,388 દર્દીઓ સાજા થયા
- છેલ્લા 24 કલાકમાં ભારતમાં 9,419 નવા કેસ નોંધાયા
- દૈનિક પોઝિટિવીટી દર 0.73% પહોંચ્યો, છેલ્લા 66 દિવસથી 2% કરતા ઓછો
- સાપ્તાહિક પોઝિટિવીટી દર છેલ્લા 25 દિવસથી 1% કરતા ઓછો થઈ ગયો છે, હાલમાં 0.74% છે
- કુલ 65.19 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
પ્રધાનમંત્રીનું કાર્યાલય
પ્રધાનમંત્રીએ વીડિયો કોન્ફરન્સનાં માધ્યમથી દેશભરમાં ગ્રામીણ વિદ્યુતીકરણ અને સૌભાગ્ય યોજનાઓનાં લાભાર્થીઓ સાથે વાર્તાલાપ કર્યો
પ્રધાનમંત્રી શ્રી નરેન્દ્ર મોદીએ વર્ષ 2014 પછી વિદ્યુતીકરણ થયેલા દેશભરનાં ગામડાંઓનાં નાગરિકોની સાથે આજે વાતચીત કરી હતી. પ્રધાનમંત્રીએ વીડિયો કોન્ફરન્સનાં માધ્યમથી સહજ બીજલી હર ઘર યોજના – ‘સૌભાગ્ય યોજના’નાં લાભાર્થીઓ સાથે ચર્ચા કરી હતી. પ્રધાનમંત્રીના વીડિયો કોન્ફરન્સનાં માધ્યમથી વિવિધ સરકારી યોજનાઓનાં લાભાર્થીઓ સાથેના વાર્તાલાપની શ્રૃંખલાનો આ 10મો સંવાદ હતો.
પ્રધાનમંત્રીએ તાજેતરમાં વિદ્યુતીકૃત થયેલા 18,000 ગામડાઓનાં ગ્રામજનો સાથે વાતચીત દરમિયાન આનંદ વ્યક્ત કરતાં કહ્યું હતું કે, “જે લોકોએ અંધકારનો અનુભવ કર્યો નથી, તેઓ પ્રકાશનો અર્થ સમજી શકતાં નથી. જે લોકોએ અંધારામાં જીવન પસાર કર્યું નથી, તેમને પ્રકાશનાં મૂલ્યનો અહેસાસ નથી.”
પ્રધાનમંત્રીએ આ વાતચીત દરમિયાન કહ્યું હતું કે, એનડીએ સરકાર સત્તામાં આવ્યાં પછી હજારો ગામોનું વિદ્યુતીકરણ કર્યું છે. તેમણે કહ્યું હતું કે, અગાઉની સરકારે આપેલા જૂઠ્ઠાં વચનોથી વિપરીત વર્તમાન સરકારે દરેક ગામે વિજળી પહોંચાડવાનું વચન આપ્યું છે. પ્રધાનમંત્રીએ જણાવ્યું કે, સરકારે વિજળીની સાથે-સાથે દેશભરમાં તેની વિતરણ વ્યવસ્થામાં પણ સુધારો કર્યો છે.
તેમણે કહ્યું હતું કે, આઝાદીનાં 70 વર્ષ પછી પણ આ 18,000 ગામડાઓને વિજળી નહોતી મળી, જેના વિદ્યુતીકરણનું કામ છેલ્લાં ચાર વર્ષમાં એનડીએ સરકારે પાર પાડ્યું છે. પૂર્વોત્તરમાં મણિપુરના લીસાંગ ગામને 28 એપ્રિલ, 2018નાં રોજ દેશના અંતિમ ગામ તરીકે વિદ્યુતીકૃત કરવામાં આવ્યું હતું. શ્રી નરેન્દ્ર મોદીએ જણાવ્યું હતું કે, આ 18,000 ગામડાંઓનું વિદ્યુતીકરણ કરવાનું કામ થોડું મુશ્કેલ હતું, કારણ કે તેમાંથી મોટાં ભાગનાં ગામડાંઓ અંતરિયાળ વિસ્તારો, પહાડી વિસ્તારો અને નબળાં સંપર્ક ધરાવતાં ક્ષેત્રોમાં હતાં. તેમણે કહ્યું હતું કે, તમામ મુશ્કેલીઓ હોવા છતાં લોકોની એક સમર્પિત ટીમે દરેક ગામનાં વિદ્યુતીકરણનું સ્વપ્ન સાકાર કરવા આકરી મહેનત કરી હતી.
પ્રધાનમંત્રીએ કહ્યું હતું કે, સરકારે પૂર્વ ભારતની કાયાપલટ કરી છે. આ વિસ્તારમાં 18,000 ગામડાંઓમાંથી 14,582 ગામડાંઓમાં વીજળીનો પુરવઠો ઉપલબ્ધ જ નહોતો, ત્યારે પૂર્વોત્તર ક્ષેત્રમાં 4,590 ગામડાઓમાં વીજળીની સુવિધા નહોતી. તેમણે જણાવ્યું હતું કે, સરકારે પૂર્વ ભારતનાં વિકાસ અને તેનાં સંપૂર્ણ વિદ્યુતીકરણને પ્રાથમિકતા આપી છે અને અત્યારે ભારતનો પૂર્વીય વિસ્તાર ભારતની વિકાસ યાત્રામાં બહુ મોટી ભૂમિકા અદા કરે છે.
પ્રધાનમંત્રીએ જણાવ્યું હતું કે, પ્રધાનમંત્રી સહજ બીજલી હર ઘર યોજના દેશનાં દરેક ઘરમાં વીજળી પહોંચાડવાનાં ઉદ્દેશ સાથે શરૂ થઈ છે અને અત્યાર સુધીમાં આ યોજનાનાં માધ્યમ થકી 86 લાખથી વધારે કુટુંબોનું વિદ્યુતીકરણ થઈ ગયું છે. યોજના યુદ્ધનાં ધોરણે ચાલી રહી છે અને તે આ ચાર કરોડ કુટુંબો માટે વીજળીનું જોડાણ સુનિશ્ચિત કરશે.
પ્રધાનમંત્રી સાથે વાતચીત કરતાં અંતરિયાળ વિસ્તારોનાં ગામડાંઓનાં લાભાર્થીઓએ જણાવ્યું હતું કે, વીજળીએ હંમેશા માટે તેમનાં જીવનની દિશા બદલી નાંખી છે. સૂર્યાસ્ત અગાઉ પોતાનું કામ પૂર્ણ કરનાર લોકો અને ફાનસનાં માધ્યમથી અભ્યાસ માટે મજબૂર બાળકોનાં જીવનમાં વિદ્યુતીકરણથી પ્રકાશ પથરાયો છે. મોટા ભાગનાં લાભાર્થીઓએ જણાવ્યું હતું કે, તેમનાં જીવનની ગુણવત્તામાં મોટો સુધારો થયો છે. આ લાભાર્થીઓએ પોતાનાં ઘરોમાં વીજળીની સુવિધા ઉપલબ્ધ કરાવવા માટે પ્રધાનમંત્રીનો આભાર માન્યો હતો.
NP/RP
(Visitor Counter : 218